**Ministru kabineta noteikumu projekta** “**Grozījumi Ministru kabineta 2018. gada 20. marta noteikumos Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Ministru kabineta noteikumu projekts “Grozījumi Ministru kabineta 2018. gada 20. marta noteikumos Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi”” (turpmāk – Noteikumu projekts) nosaka atvieglojumus profesionālajai pilnveidei būvspeciālistiem, kuri pēc 2014. gada 1. oktobra ieguvuši Būvniecības likuma 13. pantā noteikto izglītību.**  **Noteikumu projektā mazināta sadrumstalotība** elektroenerģētikas un elektronisko sakaru un tīklu darbības sfērās.  Tāpat Noteikumu projekts paredz tiesības kompetences pārbaudes institūcijai ņemt vērā personas zinātniski pedagoģisko darbu un ieskaitīt to būvspeciālista patstāvīgajā praksē, šādi veicinot kvalificēta mācībspēka iesaistīšanu zinātniski -pedagoģiskajā darbā.  Noteikumu projekts stājas spēkā nākamajā dienā pēc izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | **Ministru kabineta 2020. gada 17. marta sēdes protokola Nr. 15 19. paragrāfa 3. punkts, kas uzdod Ekonomikas ministrijai Ekonomikas ministrijai izstrādāt attiecīgus grozījumus Ministru kabineta 2018.gada 20.marta noteikumos Nr.169 "Būvspeciālistu kompetences novērtēšanas un patstāvīgās prakses uzraudzības noteikumi", paredzot atvieglojumus saistībā ar kompetenci paaugstinošiem pasākumiem personām, kuras ieguvušas Būvniecības likuma 13.pantā noteikto izglītību.**  Ekonomikas ministrijas iniciatīva mazināt sadrumstalotību attiecībā uz būvspeciālistu darbības sfērām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. Atvieglojumi saistībā ar kompetenci paaugstinošiem pasākumiem**  Lai novērstu iespējamu būvspeciālistu trūkumu[[1]](#footnote-1) būvdarbu vadīšanas, būvuzraudzības un inženierizpētes specialitātēs, tika veikti grozījumi Būvniecības likumā (stājās spēkā 31.12.2020.), paredzot, ka fiziskas personas, kuras līdz Būvniecības likuma spēkā stāšanās dienai (01.10.2014.) ieguvušas patstāvīgās prakses tiesības (būvprakses sertifikātu) būvniecības jomā ar būvtehniķa kvalifikāciju (vidējā profesionālā izglītība), vai attiecībā uz inženierizpētes specialitāti, pirmā līmeņa profesionālo augstāko izglītību, bet nav ieguvušas Būvniecības likuma 13. pantā noteikto izglītību (inženierizpētes specialitātē otrā līmeņa profesionālā augstākā izglītība, būvdarbu vadīšanas un būvuzraudzības specialitātēs pirmā līmeņa profesionālā augstākā izglītība), ir tiesīgas turpināt patstāvīgu praksi inženierizpētes, būvdarbu vadīšanas vai būvuzraudzības specialitātēs.  Būvniecības likuma 13. panta ceturtajā un piektajā daļā ir minēts, ka patstāvīgās prakses tiesības būvniecības jomā reglamentētā profesijā būvdarbu vadīšanas un būvuzraudzības specialitātēs var iegūt persona, kas ieguvusi pirmā līmeņa profesionālo augstāko izglītību būvniecības vai saistītā inženierzinātņu studiju programmā un patstāvīgās prakses tiesības būvniecības jomā reglamentētā profesijā inženierizpētes specialitātē var iegūt persona, kura ieguvusi otrā līmeņa profesionālo augstāko izglītību būvniecības vai saistītā inženierzinātņu studiju programmā.  Tas nozīmēja, ka personām, kuras līdz Būvniecības likuma spēkā stāšanās dienai (01.10.2014.) bija ieguvušas patstāvīgās prakses tiesības būvniecības jomā ar būvtehniķa kvalifikāciju (vidējā profesionālā izglītība) vai pirmā līmeņa augstāko izglītību (inženierizpētes specialitātē), lai tās nezaudētu būvprakses sertifikātus, bija nepieciešams iegūt papildus augstāko izglītību:  - būvdarbu vadīšanas un būvuzraudzības specialitātēs bija nepieciešams papildus iegūt pirmā līmeņa profesionālo augstāko izglītību, kuras ilgums vidēji ir 3 gadi un izmaksas aptuveni 5 000 eiro[[2]](#footnote-2);  - inženierizpētes specialitātē bija nepieciešams papildus iegūt otrā līmeņa profesionālo augstāko izglītību, kuras ilgums vidēji ir 5 gadi un izmaksas 10 000 eiro[[3]](#footnote-3).  Analizējot situāciju 20219.gada beigās Ekonomikas ministrija secināja, ka tikai neliela daļa no būvspeciālistiem izpildīja Būvniecības likuma Pārejas noteikumu 3. un 4. punkta prasības un noteiktajā termiņa ir ieguvuši Būvniecības likuma 13.pantā noteikto atbilstošu izglītību. Viens no ietekmējošiem faktoriem ir tas, ka iepriekš iegūta izglītība satura ziņā bija pietiekama amatu pienākumu veikšanai, t.i. tā satura un ilguma ziņā būtu pielīdzināma Būvniecības likuma 13.pantā paredzētās izglītības saturam un ilgumam. Papildus ir jāņem vērā būvspeciālista ilgstošā pieredze profesionālo pakalpojumu sniegšanā, kā arī īstenotā profesionālā pilnveide. Otrs faktors ir augstākās izglītības izmaksas un izglītības iegūšanai nepieciešamais laika patēriņš.  Likumprojekta “Grozījumi Būvniecības likumā”, kas paredz atcelt ierobežojumu būvspeciālistiem ar būvtehniķa izglītību turpināt patstāvīgu praksi būvdarbu vadītāja un būvuzrauga specialitātē un būvspeciālistiem ar 1.līmeņa augstāko izglītību turpināt patstāvīgu praksi inženierizpētes specialitātē, saskaņošanas procesā, tika secināts, ka būvspeciālisti, kas labticīgi ir izpildījuši Būvniecības likuma pārejas noteikumu 3. un 4.punkta prasības, nokļūst nevienlīdzīgā situācijā ar tiem būvspeciālistiem, kas normatīvā regulējuma normas nav izpildījušas. Attiecīgi būvspeciālisti, kas ieguva Būvniecības likuma 13.pantā noteikto augstāko izglītību ir veikuši būtisku ieguldījumu savas profesionālās kvalifikācijas paaugstināšanā, iegūstot aktuālās zināšanas par normatīvā regulējuma prasībām, būvniecības procesiem, tehnoloģijām, IT risinājumiem. Šāda zināšanu un prasmju iegūšana pilnībā atbilst Būvniecības likumā paredzētās profesionālās pilnveides mērķiem.  Saskaņā ar Būvniecības likuma 13.panta septīto daļu būvspeciālisti regulāri paaugstina savu profesionālo kvalifikāciju, savukārt šā panta 91.daļa paredz, ka kompetences pārbaudes iestāde sertificētā būvspeciālista profesionālās prakses uzraudzības ietvaros citā starpā pārbauda būvspeciālista sniegto informāciju par izglītību un apgūtajām profesionālās pilnveides programmām vai citiem kompetenci paaugstinošiem pasākumiem. Būvniecības likuma regulējums nesatur konkrētas prasības būvspeciālista profesionālās pilnveides pasākumiem, to apjomam, saturam vai ilgumam. Vienlaicīgi Būvniecības likuma 5.panta pirmās daļas 4.punkta d)apakšpunkts satur deleģējumu Ministru kabinetam noteikt būvspeciālistu patstāvīgās prakses uzraudzības kārtību.  Saskaņā ar Ministru kabineta 2018. gada 20. marta noteikumu Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” paredz, ka profesionālās pilnveides pasākumu saturu un apjomu nosaka sertificēšanas institūcijas, saskaņojot to ar Ekonomikas ministriju. Kompetences pārbaudes iestādes savās profesionālās pilnveides programmās nosaka punktu skaitu, kas piecu gadu laikā ir jāsakrāj veicot profesionālās pilnveides pasākumus par dažādām tēmām.  Ņemot vērā, ka Būvniecības likumā 2014. gada 1. oktobrī tika noteikts papildus administratīvais slogs, attiecībā uz kompetences paaugstināšanu būvspeciālistiem ar būvtehniķa kvalifikāciju (papildus izglītības iegūšana), kas 2020. gada 31. decembrī tika atcelts, **Ministru kabineta 2020. gada 17. marta sēdes protokollēmuma Nr. 15 19. paragrāfa 3. punktā tika noteikts, ka būvspeciālistiem, kuri minēto prasību ir izpildījuši un pēc 2014.gada 1. oktobra ieguvuši Būvniecības likuma 13. pantā noteikto izglītību, jāparedz atvieglojumi saistībā ar kompetenci paaugstinošiem pasākumiem, kuri jāveic būvspeciālistiem un kurus kompetences iestādes pārbauda reizi piecos gados. Ievērojot to, ka iegūtā augstākā izglītība atbilst Būvniecības likuma 13.panta septītajā daļa paredzētai prasībai būvspeciālistam regulāri paaugstināt profesionālo kvalifikāciju, Ministru kabinetam ir tiesības noteikt, ka izglītības iegūšana ir atzīstama par pietiekamu profesionālo pilnveidi noteikumos paredzētajam piecu gadu uzraudzības periodam.**  **Jāatzīmē, ka šāds regulējums nodrošinās vienlīdzīgu pieeju visiem būvspeciālistiem, jo būvspeciālistiem, kas nav ieguvuši Būvniecības likuma 13.pantā noteikto augstāko izglītību, ir pienākums izpildīt sertificēšanas institūcijas noteikto profesionālās pilnveides programmu.**  **Ekonomikas ministrija ir saņēmusi konceptuālu Latvijas būvniecības padomes atbalstu priekšlikumam, ka minētās personas, kuras ir ieguvušas Būvniecības likuma 13. pantā noteikto izglītību, vienu pārbaudes periodu (5 gadus) būtu atbrīvotas no pienākuma izpildīt kompetences pārbaudes iestādes noteikto profesionālās pilnveides programmu (LBP 25.02.2020. sēdes prot. Nr. 2, 1.§))**[[4]](#footnote-4)**.**  **Profesionālās pilnveides atvieglojumi attiektos uz laiku no 2021. gada 1. janvāra līdz 2025. gada 31. decembrim, līdz ar to personām, kurām piecu gadu pārbaudes termiņš precīzi nesakrīt ar šo periodu, kompetences pārbaudes iestādes noteiktā profesionālās pilnveides programma ir jāizpilda daļēji, atbilstoši 1.tabulai. Piemēram, ja būvspeciālistam piecu gadu pārbaude iekrīt 2023.gadā, tad nepieciešamais punktu skaits, lai izpildītu kompetences pārbaudes iestādes noteikto profesionālās pilnveides programmu ir 40% no kopējā punktu skaita kāds būtu jāsakrāj bez atvieglojumiem un nākošajā piecu gadu pārbaudē 2028. gadā būvspeciālistam ir jāiegūst 60% no kopējā paredzētā punktu skaita kāds būtu jāsakrāj bez atvieglojumiem. Līdz ar to kopējie atvieglojumi sastāda 100% no profesionālās pilnveides apjoma kāds būtu jāizpilda piecu gadu laikā.**  *1****.****tabula*  **Izpildāmās profesionālās pilnveides programmas apjoms atkarībā no pārbaudes veikšanas gada**     |  |  |  | | --- | --- | --- | | **N.p.k.** | **Gads, kurā tiek veikta piecu gadu pārbaude** | **Izpildāmais kompetences pārbaudes iestādes noteiktais profesionālās pilnveides programmas apjoms no kopējā piecu gadu laikā iegūstamā punktu skaita** | | **1.** | **2021.** | **80%** | | **2.** | **2022.** | **60%** | | **3.** | **2023.** | **40%** | | **4.** | **2024.** | **20%** | | **5.** | **2025.** | **0%** | | **6.** | **2026.** | **20%** | | **7.** | **2027.** | **40%** | | **8.** | **2028.** | **60%** | | **9.** | **2029.** | **80%** |     **2.** **Darbības sfēru sadrumstalotības mazināšana elektroenerģētikas un elektronisko sakaru un tīklu sfēru būvspeciālistiem.**  Lai mazinātu sadrumstalotību attiecībā uz būvspeciālistu darbības sfērām, Noteikumu projekts paredz elektroenerģētikas jomas un elektronisko sakaru un tīklu jomas būvspeciālistu darbības sfērās paplašināt darbības tiesības attiecībā uz ugunsdzēsības automātikas sistēmām, abās jomās iekļaujot automātisko ugunsaizsardzības, ugunsdzēsības sistēmu automātikas un vadības daļas (turpmāk – UAS) un automātisku ugunsaizsardzības sistēmu – ugunsgrēka atklāšanas un trauksmes signalizācijas sistēmu un balss ugunsgrēka izziņošanas sistēmu (turpmāk – UATS) projektēšanu, izbūves darbu vadīšanu, būvuzraudzību un ekspertīzi, nosakot, ka minētās darbības savas kompetences ietvaros var veikt abu šo jomu būvspeciālisti.  Sabiedriskās līdzdalības laika tika saņemta vēstule no biedrības “Latvijas ugunsdrošības asociācija”, kurā norādīts, ka ugunsaizsardzības sistēma ir sistēmu kopums kuras nevar izskatīt atsevišķi un izdalīt kuras jomas sertifikāts būtu atbilstošāks konkrētai sistēmai vai konkrētam risinājumam, līdz ar to būtu nepieciešams, lai attiecībā uz ugunsdrošības sistēmām būvniecības ieceres dokumentācijas izstrādi, būvdarbu vadīšanu vai būvuzraudzību, kā arī būves vai būvprojekta ekspertīzi savas kompetences ietvaros varētu veikt viens būvspeciālists. Līdz ar to biedrība “Latvijas ugunsdrošības asociācija” izteica priekšlikumu papildināt Noteikumu projektu paredzot elektroenerģijas jomas būvspeciālistiem veikt arī Dūmu aizsardzības (turpmāk – DA) un Centralizētā izziņošanas sistēmas (turpmāk – CI) projektēšanu, izbūves darbu vadīšanu, būvuzraudzību, būvju un būvprojektu ekspertīzi. DA un CI sistēmas šobrīd ir piederīgas elektronisko sakaru sistēmu un tīklu jomas būvspeciālistiem, tomēr ņemot vērā ka, kvalifikācijas prasības būvprakses sertifikāta iegūšanai elektroenerģētikas jomās un elektronisko sakaru sistēmu un tīklu joma ir līdzīgas, piemēram persona ar elektroinženiera kvalifikāciju atkarībā no patstāvīgās prakses var iegūt būvprakses sertifikātu gan elektroenerģētikas jomās, gan elektronisko sakaru sistēmu un tīklu jomās, līdz ar to Ekonomikas ministrija minēto priekšlikumu ir ņēmusi vērā un uzskata, ka elektroenerģētikas jomas būvspeciālisti arī ir kompetenti veikt DA un CI sistēmu projektēšanu, izbūves darbu vadīšanu, būvuzraudzību, būvju un būvprojektu ekspertīzi.  Ņemot vērā, ka UATS, CI un DA sistēmas ir funkcionāli un tehniski neatņemamas UAS sistēmas daļas, lai mazinātu administratīvo slogu un noteiktu skaidrāku atbildības sadalījumu būvspeciālistiem šo sistēmu projektēšanā, izbūves darbu vadīšanā un būvuzraudzībā un būvprojektu un būvju ekspertīzē, to savas kompetences ietvaros varētu veikt būvspeciālists ar būvprakses sertifikātu elektroietaišu projektēšanas, elektroietaišu izbūves darbu vadīšanas, būvuzraudzības vai būvekspertīzes darbības sfērās vai elektronisko sakaru sistēmu un tīklu projektēšanas, būvdarbu vadīšanas, būvuzraudzības vai būvekspertīzes darbības sfērās, kā rezultātā vienas sistēmas ietvaros nebūtu jāpiesaista dažādu jomu būvspeciālisti. Nepieciešamības gadījumā kompetences pārbaudes iestādes, kuras veic kompetences novērtēšanu būvspeciālistiem elektroenerģētikas jomā (biedrības “Latvijas elektroenerģētiķu un energobūvnieku asociācija” un “Latvijas elektriķu brālība”) vai elektronisko sakaru sistēmu un tīklu jomā (biedrība “Latvijas dzelzceļnieku biedrība”) var veikt papildus kompetences novērtēšanu attiecībā uz UAS, UATS, CI un DA sistēmām un būvspeciālistu kompetenci norādīt kā informatīvu piezīmi pie būvprakses sertifikāta.  Vienlaikus biedrības “Latvijas elektroenerģētiķu un energobūvnieku asociācija” un “Latvijas elektriķu brālība” ir sniegušas līdzīgus priekšlikumus būvspeciālistu kompetences novērtēšanas un patstāvīgās prakses uzraudzības normatīvā regulējuma pilnveidošanai norādot, ka tās jau iepriekš (pirms šādas UAS un UATS sistēmu piederības ieviešanas noteiktām darbības sfērām) ir veikusi kompetences novērtēšanu attiecībā uz UAS, UATS, DA un CI sistēmām iekļaujot papildus jautājumus kompetences novērtēšanas eksāmenā.  Ņemot vērā būvspeciālistu kompetences pārbaudes iestāžu priekšlikumus par būvspeciālistu kompetenci attiecībā uz UAS, UATS, CI un DA sistēmām Ekonomikas ministrija uzskata, ka šāds sadalījums nav nepieciešams un UAS, UATS, CI un DA `sistēmu projektēšanu, būvdarbu vadīšanu un būvuzraudzību un būvprojektu un būvju ekspertīzi savas kompetences ietvaros var veikt būvspeciālisti ar būvprakses sertifikātu Elektroietaišu projektēšanas, elektroietaišu izbūves darbu vadīšanas, būvuzraudzības vai būvekspertīzes darbības sfērās vai Elektronisko sakaru sistēmu un tīklu projektēšanas, būvdarbu vadīšanas, būvuzraudzības vai būvekspertīzes darbības sfērās.  **3. Zinātniski pedagoģiskā darba ieskaitīšana būvspeciālista patstāvīgajā praksē.**  Noteikumu III nodaļas Prasības būvspeciālista sertifikāta iegūšanai 16.punktā un 17.punktā noteikta pieredze, kuru ieskaita praktiskā darba pieredzē, lai iegūtu būvspeciālista sertifikātu, kā arī būvspeciālista patstāvīgajā praksē. Savukārt noteikumu 44.6.apakšpunktā paredzēts pienākums būvspeciālistam ievadīt būvspeciālistu reģistrā informāciju par kalendārajā gadā veikto pastāvīgo praksi.  Noteikumu projekts paredz, ka būvspeciālista praksē var ieskaitīt zinātniski – pedagoģisko darbību atbilstoši minimālai praktiskā darba pieredzes programmai būvprakses sertifikāta uzturēšanai. Vienlaikus norādām, ka zinātniski – pedagoģisko darbība netiks ieskaitīta kā prakse būvspeciālista sertifikāta saņemšanai.  Augstāko izglītības iestāžu akadēmiskais personāls veic topošo būvspeciālistu teorētisko un praktisko apmācību un šo darbinieku profesionālā pieredze un zināšanas ir nepieciešama ļoti augstā līmenī, lai nodrošinātu kvalitatīvu mācību un darba tirgu prasībām atbilstošu mācību saturu.  Ieskaitot zinātniski – pedagoģisko darbu būvspeciālista patstāvīgajā praksē tiks veicināta būvspeciālistu ar praktisko darbu pieredzi iesaistīšana zinātniskajā un pedagoģiskajā darbā, tādejādi ceļot augstākās izglītības kvalitāti un studiju kursu atbilstību mūsdienu būvniecības nozares prasībām, jo tieši sertificētie būvspeciālisti ir vislabāk informēti nozares aktualitātēm un jaunākajiem praksē pielietotajiem būvniecības risinājumiem. Šāda zinātniski – pedagoģiskās prakses ieskaitīšana minimālās praktiskā darba pieredzes programmas izpildē ir būtiska, lai būvspeciālisti papildus zinātniski – pedagoģiskajai darbības varētu arī praktizēt sertifikātā norādītajās darbības sfērās, pretējā gadījumā abus šos darbus ir ļoti grūti apvienot, lai tiktu izpildīta minimālā praktiskā darba pieredzes programma būvprakses sertifikāta uzturēšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas būvniecības padome, biedrības “Latvijas elektroenerģētiķu un energobūvnieku asociācija”, “Latvijas elektriķu brālība”, “Latvijas ugunsdrošības asociācija” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Būvspeciālisti būvdarbu vadīšanas, būvuzraudzības un inženierizpētes specialitātēs.  2. Elektroenerģētikas un elektronisko sakaru un tīklu jomas būvspeciālisti. |
| 2. | Tiesiskā regulējuma ietekme uz tautsaimniecību un administratīvo slogu | 1. Tiesiskais regulējums samazina administratīvo slogu būvspeciālistiem būvdarbu vadīšanas, būvuzraudzības un inženierizpētes specialitātēs attiecibā uz kompetences pārbaudes iestāžu noteiktās profesionālās pilnveides programmas izpildi.  2. Tiesiskais regulējums nerada papildus izmaksas un nemaina administratīvo slogu attiecībā uz UAS, UATS, CI un DA sistēmu projektēšanu, būvdarbu vadīšanu un būvuzraudzību, būvprojektu un būvju ekspertīzi. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un sabiedrības līdzdalības rezultāti publicēti Ekonomikas ministrijas tīmekļa vietnē[[5]](#footnote-5) un Ministru kabineta tīmekļa vietnē[[6]](#footnote-6). |
| 2. | Sabiedrības līdzdalība projekta izstrādē | Veiktas konsultācijas ar Latvijas būvniecības padomi par noteikumu projekta pirmo daļu.  Veiktas konsultācijas ar biedrībām “Latvijas elektroenerģētiķu un energobūvnieku asociācija” un “Latvijas dzelzceļnieku biedrība” par Noteikumu projekta otro daļu.  Nodrošināta sabiedrības līdzdalība publicējot Noteikumu projektu Ekonomikas ministrijas un Ministru kabineta tīmekļa vietnēs. |
| 3. | Sabiedrības līdzdalības rezultāti | Sabiedrības līdzdalībā ir saņemti priekšlikumi no biedrībām “Latvijas ugunsdrošības asociācija” un “Latvijas elektroenerģētiķu un energobūvnieku asociācija”.  Biedrības “Latvijas ugunsdrošības asociācija” priekšlikums ir ņemts vērā un attiecīgi ir papildināts Noteikumu projekts un anotācija.  Biedrības “Latvijas elektroenerģētiķu un energobūvnieku asociācija” iesniegtais priekšlikums ir par darbības sfēru saraksta papildināšanu ar tehnisko parametru mērīšanas jomas būvspeciālistiem. Minētais priekšlikums nav ņemts vērā, jo tas neattiecās uz Noteikumu projektu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, biedrības “Latvijas būvinženieru savienība”, “Latvijas siltuma, gāzes un ūdens tehnoloģijas inženieru savienība”, “Latvijas melioratoru biedrība”, “Latvijas elektroenerģētiķu un energobūvnieku asociācija”, “Latvijas elektriķu brālība”, “Latvijas dzelzceļnieku biedrība”, “Latvijas jūrniecības savienība” un “Latvijas ugunsdrošības asociācija” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo funkciju ietvaros, nav paredzēta jaunu institūciju izveidošana, esošo institūciju likvidēšana vai reorganizācija.  Projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretārs E. Valantis

Gusts Sproģis, 67013113

Gusts.Sprogis@em.gov.lv

1. Atbilstoši biedrības “Latvijas Būvinženieru savienība” sniegtajai informācijai, bija paredzams, ka, ņemot vērā Būvniecības likuma pārejas noteikumu 3. punktā ietverto regulējumu, kas zaudēja spēku 31.12.2020., laika periodā līdz 2021. gadam ievērojami būtu samazinājies to fizisko personu skaits, kas būs tiesīgas veikt inženierizpēti, būvdarbu vadīšanu un būvuzraudzību, piemēram, ēku būvdarbu vadīšanā no 2425 fiziskām personām uz 569 fiziskām personām. [↑](#footnote-ref-1)
2. <https://www.rck.lv/augstaka-izglitiba/vakara-nodala/uznemsana/>

   <https://www.rtu.lv/lv/studijas/visas-studiju-programmas/atvert/BKB?department=24000&type=P>

   <https://www.llu.lv/lv/studiju-programmas/85> [↑](#footnote-ref-2)
3. <https://www.rtu.lv/lv/studijas/visas-studiju-programmas/atvert/BCB?department=24000&type=P>

   <https://www.llu.lv/lv/studiju-programmas/28> [↑](#footnote-ref-3)
4. <https://www.em.gov.lv/lv/padomes-sezu-darba-kartiba-protokoli> [↑](#footnote-ref-4)
5. <https://www.em.gov.lv/lv/diskusiju-dokumenti> [↑](#footnote-ref-5)
6. <https://www.mk.gov.lv/lv/ministru-kabineta-diskusiju-dokumenti> [↑](#footnote-ref-6)